recursal/SuperWikiNEXT-32B huggingface dataset:
Frangipane før steking.
**Frangipane** er et fyll laget av eller smaksatt med mandler. *Frangipani* (italiensk uttale: [ˌfrandʒiˈpaːni]) er avledet fra *frangere il pane* (italiensk for «som bryter brødet»). Dette fyllet kan brukes på en rekke måter inkludert i kaker og bakevarer som *bakewell-terte*, *conversation-terte*, *jésuite* og *pithivier*. En fransk stavemåte i en kokebok fra 1674 er *franchipane*, mens den tidligste moderne stavemåten er fra en bakeordbok fra 1732. Frangipane ble opprinnelig betegnet som en vaniljesaus-terte med mandler eller pistasjenøtter, men ble etter hvert brukt som betegnelse for et fyll som kan brukes i en rekke bakevarer. Frangipane er en av Frankrikes mange tradisjonelle retter forbundet med julefeiring. Den blir også gjerne spist til frokost.

I dag er frangipane vanligvis laget av smør, sukker, egg og kvernede mandler.

Etymologi
---------

*Frangipane/frangipani* er avledet fra *frangere il pane* som den adelige Frangipani-familien fra Roma fikk sitt navn etter, i det 11. århundret. En viss Frangipane var parfymier til Ludvig XIII av Frankrike, derav det alminnelige navnet på de blomstrende tropiske trærne med det vitenskapelige navnet *Plumeria*. Andre tror det er avledet fra St. Francis; *pane* er italiensk for brød og *Frangi* ville ha vært cognomenet til St. Francis.

Referanser
----------

1. ↑  Kitchen Dictionary Retrieved 14 May 2013
2. ↑  Frangipane recipes at BBC Food Retrieved 14 May 2013
3. ↑

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Harley Allen** (født 23. januar 1956, død 30. mars 2011) var en amerikansk sanger og låtskriver kjent for sin bluegrass og country-musikk.

Harley Allen var sønn av den kjente bluegrass-musikeren Red Allen, og han var gift med sangerinnen Debbie Nims. Allen dukket opp på flere album på 1970-tallet blant annet sammen med bandet The Allen Brothers. Allen spilte inn tre solo album, "Across the Blueridge Mountains" (Folkways Records, 1983), "Another River" (1996) og "Live at Bluebird" (2001). Allen mottok to Grammy Awards i 2002.

Referanser
----------

1. ↑   www.cmt.com[Hentet fra Wikidata]

Eksterne lenker
---------------

* (en) Harley Allen på Internet Movie Database Rediger på Wikidata
* (en) Harley Allen på Discogs Rediger på Wikidata

* (en) Harley Allen på MusicBrainz Rediger på Wikidata

* (en) Harley Allen på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** ISNI **·** MusicBrainz **·** Discogs **·** AllMusic
 |
**Edvard Raastad** (født 6. juli 1936 på Hamar) er en norsk tennisspiller med flere NM-titler på 1960- og 1970-tallet, da han også representerte landslaget internasjonalt. På 1980-tallet var han leder for trenerutdannelsen i det norske tennisforbundet og sågar trener for det norske herrelandslaget i tennis. Han er med i det internasjonale trenerforbundet der han er en av få som har tittelen *Internasjonal Master Professional*. Han har også kommentert tennis på kanalen Eurosport sammen med Kirsten Robsahm (født 1945). 

Raastad er født i Hamar og er utdannet cand. mag. (1963). Han har blant annet studert religionshistorie og har undervist i samfunnsfag ved Bredtvet videregående skole (etablert 1972, nedlagt 2008). På fritida spiller han klarinett i jazzgruppa *Swingmix*.

Referanser
----------

1. ↑  At det er Hamar er nevnt i en spillerprofil fra Davis Cup.
2. 1 2  Rie Bistrup, *60 år. Med drahjelp av OL-toppen* i Aftenposten den 5. juli 1996.
3. ↑  *Tennis: Også for nordmenn* i Aftenposten den 9. juni 1989.
4. ↑  Rie Bistrup, *Lærer svenskene tennis* i Aftenposten den 17. juni 1986.
5. ↑  *Swingende* i Asker og Bærum budstikke den 2. januar 2013.

|  |  |
| --- | --- |
| Oppslagsverk/autoritetsdata | VIAF
 |
Taiping-monument i Mengshan
**Mengshan** (kinesisk: 蒙山县; pinyin:  *Méngshān Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Wuzhou.

Befolkningen var på 887 878 innbyggere i 1999.

Historie
--------

Yongan (gammelt navn på byen Mengshan), var et av de første hovedsetene for Taipingopprøret på 1800-tallet. Dette stedet, *Stedet for Yong'an-aktivitetene for Den evige freds himmelske rike* (*Taiping tianguo Yong'an huodong jiuzhi*, 太平天国永安活动旧址) ble i 2006 oppført på Folkerepublikken Kinas liste over kulturminner.

Samferdsel
----------

Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Informasjonsside Arkivert 12. oktober 2008 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |
**Menighedsfakultetet** (**MF**) i Aarhus er et privat opprettet, teologisk utdannelsessted på universitetsnivå som utelukkende finansieres ved private bidrag. Fakultetet begynte undervisningen i 1972, og er utgått fra Folkekirkens såkalte høyrefløy, og undervisningen bygger på et konservativt bibelsyn.

Undervisningen på Menighedsfakultetet har tradisjonelt fungert som et supplement til undervisningen ved Aarhus Universitet for teologi- og religionsstuderende ved universitetet, da Menighedsfakultetet ikke har hatt eksamensrett, men 1. september 2005 begynte det en bachelorutdannelse i teologi ved Menighedsfakultetet. Denne bachelorutdannelsen er akkreditert gjennom University of South Africa i Pretoria. Tidligere var det gjennom University of Wales.

Referanser
----------

1. ↑  «Menighedsfakultetet: Bachelor i teologi». Arkivert fra originalen 20. februar 2021. Besøkt 8. april 2015.

Eksterne lenker
---------------

* Menighedsfakultetet

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Fransiskanerklosteret i Konghelle** lå øst i middelalderbyen Konghelle i daværende Båhuslen i Norge. Deler av ruinene er i dag synlige over bakkenivå, mens resten ligger trolig fortsatt i grunnen.

Klosteret ble grunnlagt i kong Magnus Lagabøtes regjeringstid, dvs. etter 1263, men før 1272, da vi vet det ble holdt et møte i klosteret.

Det ble nedlagt etter reformasjonen, og i 1532 ble det brent under stridene mellom Frederik I og Christian II. Senere ble det hentet stein fra ruinene for å bygge på Båhus festning.

Restene av klosteret ble lokalisert i 1862, og klosteret og den tilhørende kirken ble arkeologisk undersøkt i 1953-54. Kirken var bygget av teglstein, og var ca 35 m lang og ca 11 m bred, med en polygonal koravslutning som viser at koret hadde hvelv. Kirken har hatt et tilbygg mot nord i den østre delen. Klosterbygningene har ligget syd for kirken. Klosterkirken ble gravet helt fram, og et par av bygningene sør for denne. Store deler av anlegget ligger antakelig fortsatt under markoverflaten.

Referanser
----------

1. ↑
2. ↑

Eksterne lenker
---------------

* Fransiskanerklosteret i Kunghålla, hos Katolsk.no
**Spooky Tooth** var et engelsk progressivt rockeband som spilte hardrock fra slutten av 1960-tallet. De forsvant ut i ubemerkelse, et problem tilsvarende til The Band i det at de var mer populær blant andre musikere enn hos de jevne publikum. Gruppen fikk aldri noen større hit, men mange av deres album lå jevnt på topp-100 listen over de mest solgte.

Spooky Tooth ble dannet i oktober 1967 fra resten av tidligere band som The Ramrods og The VIPs. Medlemmene skiftet flere ganger, men de som dannet kjernen i bandet var Mike Harrison (født Michael Harrison, 3. september 1942 i Carlisle i Cumbria på tangentinstrumenter og vokal), Greg Ridley (født Alfred Gregory Ridley, 23. oktober 1942 i Aspatra i Cumbria på bass og vokal, døde 19. november 2003 på Java i Spania), Luther (Luke) Grosvenor (født Luther James Grosvenor, 23. desember 1946 i Evesham i Worcestershire, på gitar og vokal), Mike Kellie (født Michael Kellie, 24. mars 1945 i Birmingham i Warwickshire, på trommer) og Gary Wright (født 26. april 1943 i Creskill, New Jersey i USA, på orgel og vokal).

Bandet ble oppløst høsten 1970, men gjenforent i september 1972, oppløst på nytt i september 1974 og på nytt gjenforent i 1998.

Andre velkjente medlemmer var Mick Jones (født Michael Leslie Jones, 27. desember 1944 i London, på gitar og vokal) fra mars 1973 til september 1974, senere i Foreigner, og Mike Patto (født Michael Thomas McCarthy, 22. september 1942 i Cirencester, Gloucestershire, på vokal) fra februar til mai 1974. Ridley ble medlem av Humble Pie i 1969. Grosvenor spilte med Stealers Wheel og Mott the Hoople. Wright hadde en tildels heldig solokarriere.

Spooky Tooths velkjente sang «Better By You, Better Than Me» ble senere innspilt av Judas Priest.

Plateutgivelser
---------------

* 1967 – *Supernatural Fairy Tales*
* 1968 – *Its All About*
* 1969 – *Spooky Two*
* 1970 – *Ceremony* (med Pierre Henry)
* 1970 – *The Last Puff*
* 1971 - *Tobacco Road (=It's All About)*
* 1973 – *You Broke My Heart So I Busted Your Jaw*
* 1973 – *Witness*
* 1974 – *The Mirror*
* 1999 – *Cross Purpose*
* 1999 – *The Best of Spooky Tooth: That Was Only Yesterday*
* 2000 – *Comic Violence*
* 2001 – *BBC Sessions*

Eksterne lenker
---------------

* Offisielt nettsted Rediger på Wikidata

* (en) Spooky Tooth – kategori av bilder, video eller lyd på Commons Rediger på Wikidata
* (en) Spooky Tooth på Internet Movie Database Rediger på Wikidata
* (en) Spooky Tooth på Apple Music Rediger på Wikidata

* (en) Spooky Tooth på Discogs Rediger på Wikidata

* (en) Spooky Tooth på MusicBrainz Rediger på Wikidata

* (en) Spooky Tooth på Spotify Rediger på Wikidata

* (en) Spooky Tooth på Songkick Rediger på Wikidata

* (en) Spooky Tooth på AllMusic Rediger på Wikidata
* Spooky Tooth på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger **·** MusicBrainz **·** Discogs **·** AllMusic
 |
**Sporer i melk** er aerobe, sporedannende bakterier som lever i landbruksomgivelser og danner sporer i melk fra husdyr. bakteriene er i stand til å kapsle de seg inn og danne sporer som kan gå i melken. Disse bakteriene er meget hardføre og vanskelige å bekjempe.

Sommersporer (Bacillius cereus)
-------------------------------

**Bacillus cereus** er en aerob (oksygenbrukende) bakterie som ofte går under navnet «sommerspore» fordi den sprer seg ekstra mye i varmt vær. Melken surner raskere om sommeren – den søtkoalugerer, dvs at melka "syrner" uten at den er sur. Lav temperatur på vaskevann (40-45°C) i landbruksomgivelser medfører at melkefett danner belegg og sporene formere seg ekstra mye. 

### Tiltak for å unngå sporer i melk

Tiltak for å unngå *Bacillus cereus*-sporer i melk, omfatter:

* Avtørking av spener med klut
* Formelking av 3-4 stråler før påsett av melkemaskin
* Bruk av spenedrypp eller -krem etter melking
* Vask av kluter og anlegg ved 70-80°C
* Rask nedkjøling av melka etter melkingen
* God rengjøring i fjøs og uthus
* God surfôrkvalitet i fjøset
* God drenering på utearealer
* Maursyreholdige tilsetningsmidler senker pH under 4,2
Spillforeningen **RegnCon** (982 848 679 i Enhetsregisteret) er en demokratisk medlemsorganisasjon og arrangerer blant annet den årlige spillfestivalen **RegnCon** i Bergen. Foreningen ble stiftet høsten 1991 av blant andre Heikki Holmås, og dens aktivitet «retter seg først og fremst mot rollespill, avanserte brett- og miniatyrspill og samlekortspill». **RegnCon** er medlem av Hyperion, en paraplyorganisasjon for fantastiske fritidsinteresser i Norge.

Festivalen har årlig ca. 200 medlemmer, og avholder både premierte konkurranser samt en mengde frispilling. Festivalen varer i 3 dager (fredag til søndag), og man kan spille 24/7.

RegnCons ledere
---------------

* 1991–1993 Heikki Holmås – Leder for RegnCon 1 og RegnCon 2
* 1993–1994 Erik Fossen – Leder for RegnCon 3
* 1994–1995 Jardar Øye Otre – Leder for RegnCon 4
* ...
* 2009–2010 Ida Vania Xayide Skirbekk – Leder for RegnCon 17 og 18
* 2011–2012 Frank Wisnes – Leder for RegnCon 19

Referanser
----------

1. ↑  RegnCon.no: Vedtekter Arkivert 4. mars 2016 hos Wayback Machine. § 1.2

Eksterne lenker
---------------

* RegnCons hjemmesider

  


|  |  |
| --- | --- |
| Oppslagsverk/autoritetsdata | Brønnøysundregistrene
 |
***Den katolske kirkes rolle i å forårsake, behandle og forebygge krisene i presteskapet***, 
(eng: *The Role of the Church in the Causation, Treatment and Prevention of the Crisis in the Priesthood*, Franciscan Press, 1972) er en rapport som ble oversendt biskopsynoden i Roma i 1971 av Conrad Baars, en nederlandskfødt psykiater fra Minnesota og var basert på en studie av 1500 prester.

I rapporten heter det at opplæringen som det katolske presteskapet tilbys på presteseminarene ikke gir dem tilstrekkelig trening som kan forberede dem på et livsverk i sølibat. De fleste geistlige hadde «psykoseksuelle» problemer som fikk utløp i alkoholmisbruk og både heteroseksuell og homoseksuell aktiviteter. Rapporten anbefalte spesifikke korrektive strakstiltak, men den ble ikke fulgt opp med noen gjennomføringer ifølge funn og anbefalinger. Rapporten ble publisert på Franciscan Herald Press i 1972 og ventes å bli utgitt på nytt igjen i 2006 av St. Paul's/Alba House som del av en essaysamling om presteskap og religiøst liv.

Andre funn i rapporten: 

1. Praktisk talt alle av de undersøkte prestene led av moderate til alvorlig neurotiske frustrasjoner.
2. Mindre enn 15 % av prestene i Europa og Nord-Amerika hadde en fullstendig følelsesmessig utvikling.
3. Blant de øvrige 85 % hadde 20–25 % «alvorlige psykiatriske problemer» som kom til uttrykk i alkoholproblemer, mens 60–70 % var følelsesmessig underutviklet i en mindre alvorlig grad.

Selv om rapporten peker på nødvendighet av strakstiltak, og en av de mest aktive i synoden den gang var Karol Wojtyła senere mest kjent som pave Johannes Paul II, så kom det ingen tiltak basert på anbefalingene.

Eksterne lenker
---------------

* Uautorisert fotokopi av rapporten, pdf
***Heliozela sericiella*** er en sommerfugl som tilhører familien bladhullmøll (Heliozelidae). Den er funnet på Sørlandet og det sørlige Østlandet i Norge.

Utseende
--------

En liten (vingespenn 6 – 7 mm), bronseglinsende grålig møll. Antennene er trådformede og rundt halvparten så lange som forvingen. Hode, kropp og forvinger er grå med en litt grønnlig bronseglans. Forvingen har to små, hvite flekker ved bakkanten, den innerste av disse er ganske liten og kan mangle helt. Bakvingen er brungrå med lange hårfrynser av samme farge. Larven er gulhvit med brun hodekapsel og to svarte flekker på ryggplaten på første kroppsledd.

Levevis
-------

Arten finnes på steder der dek vokser eik ved kysten. Hunnen legger egg i barksprekker på eikekvister. Larven lager en mine, først under barken, siden ut langs skaftet på et blad og bladets midtnerve. Denne blir tykkere og derformeres på grunn av larvens gnaging. Når larven er utvokst, skjærer den ut et ovalt bladstykke ved siden av midtnerven, og lager seg et hylster av dette. Den firer seg så ned på bakken og forpupper seg inne i bladhylsteret. De voksne sommerfuglene flyr om dagen i mai, helst på ettermiddagstid.

Utbredelse
----------

Den er utbredt i Europa, bortsett fra deler av middelhavsområdet. I Norge finnes den bare i et smalt belte langs kysten av Østlandet og Sørlandet.

Kilder
------

* Bengtsson, B.Å. Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:

Eksterne lenker
---------------

* (en) *Heliozela sericiella* i Encyclopedia of Life Rediger på Wikidata

* (en) *Heliozela sericiella* i Global Biodiversity Information Facility Rediger på Wikidata

* (no) *Heliozela sericiella* hos Artsdatabanken Rediger på Wikidata

* (sv) *Heliozela sericiella* hos Dyntaxa Rediger på Wikidata

* (en) *Heliozela sericiella* hos Fauna Europaea Rediger på Wikidata

* (en) *Heliozela sericiella* hos NCBI Rediger på Wikidata

* (en) *Kategori:Heliozela sericiella* – bilder, video eller lyd på Wikimedia Commons Rediger på Wikidata

* *Heliozela sericiella* – detaljert informasjon på Wikispecies Rediger på Wikidata
**Australian Recording Industry Association** (ARIA) er en forening som representerer den australske plateindustrien. Den ble grunnlagt i 1983 av seks store plateselskaper, EMI, Festival, CBS, RCA, WEA og Universal, og erstattet da Association of Australian Record Manufacturers (AARM), som ble grunnlagt i 1956. ARIA fører tilsyn med samling, administrering og distribusjon av musikklisenser og såkalte royalties. Selskapet har over hundre medlemmer, inkluder små plateselskaper som gjerne drives av 1–5 personer, mellomstore organisasjoner, og større selskaper med internasjonalt virksomhet. ARIA blir styrt av et styre bestående av lederne fra både små og store plateselskaper. I mars 2009 bestod styret av Ed St John , Denis Handlin, George Ash, Mark Poston, Sebastian Chase og David Vodica.

ARIA Charts
-----------

Utdypende artikkel: ARIA Charts

ARIA Charts er listene over solgte og strømmede sanger og musikkalbum i Australia, og blir gitt ut ukentlig av ARIA. Listene viser de bestselgende singelene og musikkalbumene innen de forskjellige sjangrene i Australia. ARIA begynte med disse listene i uken som sluttet med 25. juni 1988.

Før dette, fra midten av 1983, hadde ARIA hatt et samarbeid med Kent Music Report, som hadde eksistert siden 1974. I 1988 skilte ARIA og Kent Music Report lag, og sistnevnte fortsatte frem til 1998 under navnet «Australian Music Report».

Referanser
----------

1. ↑  Siobhan O'Connor, red. (1997) [1990]. *The book of Australia : almanac 1997–98*. Balmain, NSW: Ken Fin: Watermark Press for Social Club Books. s. 515. ISBN 1875973710.
2. ↑  «Who We Are». Australian Recording Industry Association (ARIA). Besøkt 21. mars 2009.

Eksterne lenker
---------------

* (en) Offisielt nettsted Rediger på Wikidata
**Australian Open 2018** var en tennisturnering som ble spilt utendørs på hardcourt. Den var den 106. utgaven av Australian Open og var den første Grand Slam-turneringen i 2018. Den ble spilt i Melbourne Park i Melbourne i Victoria i Australia i perioden 15. til 28. januar 2018.

For første gang siden 2001 i Grand Slam-sammenheng var en nordmann kvalifisert til hovedturneringen, etter at Casper Ruud vant sin kvalifisering. Han ble slått ut i andre runde.

Roger Federer vant herrenes singel, mens danske Caroline Wozniacki vant kvinnenes singelturnering.

Referanser
----------

1. ↑  «Tickets - Australian Open». ausopen.com. Arkivert fra originalen 9. november 2016.  «Arkivert kopi». Archived from the original on 20. januar 2016. Besøkt 14. januar 2018. CS1-vedlikehold: Uheldig URL (link)

Eksterne lenker
---------------

* Australian Open

| * v
* d
* r
Australian Open |
| --- |
|  | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977 (jan)
* 1977 (des)
* 1978
* 1979
* 1980
* 1981
* 1982
* 1983
* 1984
* 1985
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023

 | Australias flagg |
**Den katolske kirke** representerer den tredje største trosretningen i **Latvia**: knapt 20 % av befolkningen bekjenner seg til katolisismen, mot om lag 40 % ikke-troende og drøyt 20 % protestanter. I den østlatviske regionen Latgale, som har hatt en lang felles historie med Polen, er katolisismen den dominerende religionen. Kirken er organisert i fire bispedømmer, derav ett erkebispedømme.

Bispedømmer
-----------

* Rīga erkebispedømme
* Jelgava bispedømme
* Liepāja bispedømme
* Rēzekne-Aglona bispedømme

Kirkeprovinsen Rīga har altså samme utstrekning som staten Latvia.

Personer
--------

### Primas

Latvia har ingen primas, men erkebiskopen av Rīga er landets biskop med høyest rang.

### Nuntius

Pavens nuntius i Baltikum (Latvia, Litauen og Estland), med sete i Vilnius (Litauen), er Luigi Bonazzi (per 2009).

### Kardinaler

Den eneste latviske kardinalen er erkebiskopen av Rīga, Jānis Pujats.

Historie
--------

Yxkull (dagens *Ikšķile*) ble som sete for biskop Meinhard av Livland i 1186 det første bispesetet i dagens Latvia (og hele Baltikum). Bispesetet ble i 1201 flyttet til Rīga og opphøyet til erkebispedømme i 1255. Kristningen av Latvia ble gjennomført av Sverdbroder- og Den tyske orden i begynnelsen av 1200-tallet. Området var etter dette fra 1237–1561 inkorporert i De tyske riddernes ordensstat. På denne tida var dagens Latvia fordelt over to bispedømmer: Rīga erkebispedømme, som var metropolitanbispedømmet for hele ordensstaten (med sju suffraganer), og Kurland bispedømme. Det er likevel ingen kontinuitet mellom dette historiske og dagens erkebispedømme i Rīga. Etter reformasjonen i 1561 var katolisismen nemlig i flere hundre år fraværende fra Latvia, bortsett fra de østligste delene, som lå under det katolske Polsk-litauiske rike. Først med opprettelsen av Mogiljov bispedømme for alle katolikker i Det russiske keiserdømmet i 1773 ble Latvia igjen formelt del av et katolsk bispedømme.

Etter Latvias uavhengighet i 1918 ble Rīga bispedømme nygrunnlagt, og fem år senere opphøyet til erkebispedømme. Til å begynne med omfattet (erke)bispedømmet også Estland, men Estland ble skilt ut som en egen apostolisk administrasjon i 1924. Med opprettelsen av Liepaja bispedømme ble Rīga i 1937 også metropolitanbispedømme igjen. De to andre suffraganbispdømmene ble opprettet i 1995. I sovjettida var bispesetene fra 1950-tallet og frem til Latvias andre uavhengighet i 1991 vakante (ubesatt).

| * v
* d
* r
Den katolske kirke i Europa |
| --- |
| 
* Albania
* Andorra
* Belarus
* Belgia
* Bosnia-Hercegovina
* Bulgaria
* Danmark
* Estland
* Finland
* Frankrike
* Hellas
* Irland
* Island
* Italia
* Kasakhstan
* Kosovo
* Kroatia
* Latvia
* Liechtenstein
* Litauen
* Luxembourg
* Republikken Makedonia
* Malta
* Moldova
* Monaco
* Montenegro
* Nederland
* Norge
* Polen
* Portugal
* Romania
* Russland
* San Marino
* Serbia
* Slovakia
* Slovenia
* Spania
* Storbritannia
	+ England og Wales
	+ Skottland
* Sveits
* Sverige
* Tsjekkia
* Tyrkia
* Tyskland
* Ukraina
* Ungarn
* Vatikanstaten
* Østerrike

 | Den hellige stols våpen |
| Avhengige områder | 
* Færøyene
* Gibraltar
* Guernsey
* Isle of Man
* Jersey
* Åland

 |
**Davy Claude Angan N'Guessan** (født 20. september 1987 i Abidjan, Elfenbenskysten) er en ivoriansk fotballspiller som spiller angrep for Hangzhou Greentown, i 2016 på utlån til tyrkiske Gaziantepspor.

Angan ble hentet til Lyn fra moderklubben ES Bingerville 1. august 2008. Sommeren 2009 la Viking inn bud på Angan, men Lyn avslo det. Samme sesong rykket Lyn ned og han ble kjøpt av Hønefoss som rykket opp til Tippeligaen. Der ble han kun en sesong før han i januar 2011 ble Ole Gunnar Solskjær sitt første kjøp som Molde-trener. Angan ble solgt til den kinesiske klubben Hangzhou Greentown i januar 2013 for 12,000,000 NOK.

Karriere i Norge
----------------

Den 1. august 2008 ble det klart at Lyn hadde hentet Davy Claude Angan fra moderklubben ES Bingerville i Elfenbenskysten sammen med Juan Ceron som erstattere for Odion Ighalo og Jo Inge Berget, som ble kjøpt av Udinese for 24 millioner kroner. Angan spilte to kamper for klubben i 2008 sesongen med et cupmål men slo ikke helt igjennom. I 2009 sesongen var Lyn sterkt preget av dårlig økonomi, noe som førte til sterke nedkuttinger, Angan spilte 21 kamper, og scoret 6 mål. Lyn rykket ned i 2009 sesongen og var tvunget til å selge det de hadde av spillere.

1. januar 2010 meldte Angan overgang til den nyopprykkede klubben Hønefoss. Angan spilte fast på Hønefoss i 2010-sesongen. Han spilte 28 kamper og scoret 6 mål. Hønefoss BK rykket ned fra Tippeligaen denne sesongen, og var også nødt til å selge spillere.

I 2011 vendte Manchester United-legenden Ole Gunnar Solskjær hjem til Molde som manager for Molde FK. Hans tre første kjøp som Molde-trener var Magnus Wolff Eikrem, Joshua Gatt og Angan. 12. januar 2011 ble Angan presentert som spiller for klubben. Han ble kjøpt fra Hønefoss for om lag 4 millioner kroner.I 2011-sesongen spilte Angan mer eller mindre fast på Moldes lag.

Referanser
----------

1. ↑  «科特迪瓦前锋阿甘 今日加盟杭州绿城». Hangzhou Greentown F.C. Besøkt 28. januar 2013.
2. ↑  «Davy Claude Angan joined Greentown F.C.». hangzhouweekly.com. Arkivert fra originalen 3. februar 2014. Besøkt 28. januar 2013.  «Arkivert kopi». Archived from the original on 3. februar 2014. Besøkt 18. mars 2013. CS1-vedlikehold: Uheldig URL (link)
3. ↑  «Molde Angan sold for 12 million». aftenposten.no. Besøkt 28. januar 2013.
4. ↑  Får 24 millioner for Ighalo og Berget Dagbladet.no 29. juli 2008
5. ↑  Davy Claude Angan Arkivert 4. mars 2016 hos Wayback Machine. Molde FK

Eksterne lenker
---------------

* (en) Davy Claude Angan – Transfermarkt Rediger på Wikidata

* (en) Davy Claude Angan – WorldFootball.net Rediger på Wikidata

* (en) Davy Claude Angan – FootballDatabase.eu Rediger på Wikidata

* (en) Davy Claude Angan – Soccerway Rediger på Wikidata

* (en) Davy Claude Angan – FBref Rediger på Wikidata

* (es) Davy Claude Angan – as.com Rediger på Wikidata
* Profil på lynfotball.net
**Bigna Windmüller** (født 27. februar 1991 i Walenstadt) er en sveitsisk skihopper som representerer Skiclub Wildhaus.

Hun debuterte i kontinentalcupen med 31.-plass (av 36 deltakere) i Toblach 18. januar 2006. Hennes beste plassering i kontinentalcupen er 2.-plass i sommercupen i Bischofsgrün 8. august 2009. I vintercupen er hennes beste plassering 3.-plass i Toblach 16. januar 2007 og i Schönwald 23. februar 2008. Sammenlagt i kontinentalcupen ble hun nummer 13 i sesongen 2008-09.

Windmüller har deltatt i junior-VM i 2006, 2008, 2009 og 2010, med 4.-plass i Hinterzarten i 2010 som beste resultat. I det første senior-VM for kvinner i Liberec i 2009 ble hun nummer 14 (av 36 deltakere).

Bigna Windmüller er søster av Sabrina Windmüller, som også er aktiv skihopper.

Referanser
----------

Eksterne lenker
---------------

* (en) Bigna Windmüller – Olympedia Rediger på Wikidata

* (en) Bigna Windmüller – Sports-Reference (OL-resultater – arkivert) Rediger på Wikidata

* (en) Bigna Windmüller – FIS (skihopping) Rediger på Wikidata

* (pl) Bigna Windmüller – skijumping.pl Rediger på Wikidata
Bijeljina er her markert med rødt
**Bijeljina** (kyrillisk: Бијељина) er en by og kommune i nordøstlige deler av Republika Srpska i Bosnia-Hercegovina. Byen ligger på den flate og fruktbare sletten Semberija bare 6 km fra grensen til Serbia. 

Foreløpige tall fra folketellingen i 2013 viste at Bijeljina hadde 114 663 innbyggere. Folketellingen i 1991 som oppga en befolkning på 96 796.

Byen ble første gang nevnt i dokumenter etter presten Dukljanin, der han nevner at grev Bele-Pavlimir vant over ungarere i «dalen Belina». Bijeljina ble også nevnt 3. mars 1446, da en handelsmann fra Dubrovnik ble ranet her.

Bijeljina har i de siste 500 åra skiftet ut hele befolkningen. Første gang var da tyrkerne kom i 1520 og andre gang da østerrikerne kom i 1716. 

Den eldste bygningen i byen stammer fra tiden omkring 1548, og er et serbisk kloster kalt Tavna. 

Serberne fra dette området støttet oppstanden ledet av Karadjordjević, men de mislyktes, og de led store nederlag i forsøk på å frigi fangede serbere fra tyrkerne i tiden 1875–1878.

Under Bosnia-krigen i 1992 var Bijeljina en av byene hvor muslimske innbyggere ble fordrevet av Arkan, Željko Ražnatović og hans Tigre.

Referanser
----------

1. ↑  PRELIMINARNI REZULTATI. Popisa stanovništva, domaćinstava i stanova u Bosni i Hercegovini 2013. PRELIMINARY RESULTS. Of the 2013 Census of Population, Households and Dwellings in Bosnia and Herzegovina Arkivert 23. november 2018 hos Wayback Machine. Sarajevo: Agencija za statistiku BiH, s. 7.

Eksterne lenker
---------------

* Offisielt nettsted Rediger på Wikidata

* (en) Bijeljina – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** VIAF **·** GND **·** LCCN **·** NKC **·** GeoNames **·** MusicBrainz
 |
**Gentian «Genti» Lako** (født i 1978 i Tirana, Albania) er en albansk musikkprodusent, musiker, komponist og låtskriver. Lako begynte med musikk i seksårsalderen, og i en periode på 1990-tallet var han gitarist og vokalist i bandet Radical Obscurity. Mellom 1999 og 2004 arbeidet Lako som produsent i Top Albania Radio.

I 2003 grunnla han musikkstudioet Genti Lako Studio i Tirana, og han begynte å lage musikk til artister som Besa Kokëdima, Irma Libohova, Evis Mula, Greta Koçi, Mariza Ikonomi og Manjola Nallbani. Genti Lako har komponert musikken til Festivali i Këngës-bidragene «Mall i tretur» i 2007, «Rastësi» i 2010, «Lulet mbledh për hënën» i 2011, «Kush ta dha këtë emër» i 2012 og «Zemërimi i një nate» i 2013. 

«Zemërimi i një nate» vant Festivali i Këngës, og ble dermed valgt som Albanias bidrag i Eurovision Song Contest 2014, fremført av Herciana Matmuja.

Referanser
----------

1. ↑  teksteshqip, Genti Lako. Besøkt 1. desember 2014. (sq)
2. ↑  Eurovision.tv 28. desember 2013, Hersi Matmuja wins Festivali i Këngës!. Besøkt 1. desember 2014. (en)

Eksterne lenker
---------------

* (en) Genti Lako på Discogs Rediger på Wikidata

|  |  |
| --- | --- |
| Oppslagsverk/autoritetsdata | Discogs
 |
**Gens** (flertall: *gentes*) i oldtidens Roma var en klan eller gruppe av familier som delte et felles *nomen* og som man anså stammet fra en felles forfar. Ifølge romersk navneskikk var en persons andre navn navnet på den *gens* personen måtte tilhøre.

Gentes hadde egen rettsstatus i den romerske republikk. En gens som juridisk person eide eiendommer, blant annet med egne gravplasser for familien. Hver gens hadde en leder, noe som ble praktisert strengere i det tidlige Roma enn den senere perioden. I den senere perioden ble også enkelte patrisike gentes antatt av plebeiiske familier, slik at disse skulle kunne inneha poster som vanligvis var forbeholdt patriere. Medlemmene av hver gens var legalt pliktig til å hjelpe hverandre på oppfordring. En gens var patrilineær og patriarkal.

De patrisiske gentes var inndelt i to kategorier, *gentes maiores* og *gentes minores*. *Maiores* var Romas ledende familier, som Iulii, Aemilii, Claudii, Cornelii, Fabii og Valerii. Disse familiene hadde særskilte privilegier både av religiøs og verdslig art.

Gens var en betydningsfull sosial struktur i Roma og over hele Italia i den romerske republikk. Mye av en persons sosiale status var avhengig av den gens han tilhørte. Bestemte gens ble betraktet som patrisiske mens andre ble betraktet plebeiiske, mens en del hadde både patrisiske og plebeiiske familiegrener. Betydningen av medlemskap i en gens avtok betydelig i keisertiden.

Se også
-------

* Liste over romerske gentes

Referanser
----------

1. ↑  «gens», *Online Etymology Dictionary*
2. ↑  Peck, Harry Thurston, red. (1897): *Harper's Dictionary of Classical Literature and Antiquities*, 2. utg.
3. ↑  *Oxford Classical Dictionary*, 2. utg. (1970)

Eksterne lenker
---------------

* Ordbokdefinisjon av gens hos *Wiktionary*

|  |  |
| --- | --- |
| Oppslagsverk/autoritetsdata | Brockhaus Enzyklopädie
 |
Bijie i Guizhou
**Bijie** (kinesisk: 毕节市; pinyin: *Bìjié*) er et byprefektur i den kinesiske provins Guizhou. 

Bijie var et prefektur (毕节地区; *Bìjié Dìqū*) frem til 10. november 2011, og ble da oppgradert til byprefektur.

Administrative enheter
----------------------

Bijie består av ett bydistrikt, seks fylker og ett autonomt fylke:

* Bydistriktet Qixingguan – 七星关区 *Qīxīngguān Qū* ;
* Fylket Dafang – 大方县 *Dàfāng Xiàn* ;
* Fylket Qianxi – 黔西县 *Qiánxī Xiàn* ;
* Fylket Jinsha – 金沙县 *Jīnshā Xiàn* ;
* Fylket Zhijin – 织金县 *Zhījīn Xiàn* ;
* Fylket Nayong – 纳雍县 *Nàyōng Xiàn* ;
* Fylket Hezhang – 赫章县 *Hèzhāng Xiàn* ;
* De autonome fylke Weining for yi-, hui- og miaominoritetene – 威宁彝族回族苗族自治县 *Wēiníng yízú huízú Miáozú Zìzhìxiàn*.

Samferdsel
----------

Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

Vannkraft
---------

Nord for byen Bijie ligger Daotianhereservoaret. Det ble bygget i 1965 og har en årlig kapasitet på 6,5 millioner kubikkmeter.

Referanser
----------

1. ↑  «国务院批准毕节撤地设市» **(Simplified Chinese)**. 12. november 2011. Arkivert fra originalen 3. mars 2016. Besøkt 23. november 2011.

Eksterne lenker
---------------

* Offisielt nettsted Rediger på Wikidata

* (en) Bijie – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Bijaya Nath Bhattarai** (født 9. november 1949) er en nepalsk økonom, som fra januar 2005 til januar 2010 var sentralbanksjef i Nepals sentralbank (Nepal Rastra Bank). 

Bhattarai er utdannet Bachelor of Commerce og Master of Commerce fra Tribhuvan University i Nepal, og har i tillegg en Master of Arts-grad i sosialøkonomi fra Vanderbilt University i USA. 

Han begynte å jobbe i sentralbanken i 1972, som forskningsassistent i sentralbankens forskningsavdeling, en stilling han hadde fram til 1981. Etter dette jobbet han som forsker i samme avdeling, fram til 1992. Fra 1992 til 1995 var han økonomirådgiver, og fra 1995 til 1998 hoved-internrevisor (*chief conntroller*). Etter to år som hovedregnskapsfører (*Chief Accountant*) ved regnskaps- og utgiftsavdelingen, ble han utnevnt til visesentralbanksjef i 2000. 

Den 31. januar 2005 ble han utnevnt som sentralbanksjef etter Deependra Purush Dhakal. Etter korrupsjonsanklager mot ham og administrerende direktør Surendra Man Pradhan ble han suspendert fra stillingen i januar 2009, og Deependra Bahadur Kshetry ble utnevnt til ny sentralbanksjef. Den 13. juli 2009 ble han imidlertid frikjent av Nepals høyesterett, og ble gjeninnsatt som sentralbanksjef. Da hans femårsperiode utløp i februar 2010 overtok Yuba Raj Khatiwada stillingen som sentralbanksjef.

Referanser
----------

1. ↑  Central Banking - *Nepal Rastra Bank appoints new governor*, besøkt 27. november 2011.
2. ↑  República - *Deependra Kshetry is new NRB governor* Arkivert 11. desember 2012 hos Wayback Machine. besøkt 27. november 2011.
3. ↑  República - *SC gives clean chit to NRB ex-guv Kshetry's future uncertain* Arkivert 3. februar 2014 hos Wayback Machine. besøkt 27. november 2011.

Eksterne lenker
---------------

* Silobreaker – Biography for Bijaya Nath Bhattarai [*død lenke*]

|  |  |
| --- | --- |
| Oppslagsverk/autoritetsdata | Prabook
 |
**Liangshan** (kinesisk: 梁山县; pinyin:  *Liángshān Xiàn*) er et fylke i provinsen Shandong i Folkerepublikken Kina. Det ligger under byprefekturet Jining.

Befolkningen i 1999 var på 705.778.

Innen dette fylket ligger fjellet Liang Shan (samme navn som fylket). Området er settingen for den kinesiske klassiske romanen *Fortellinger fra myrlandet*.

Samferdsel
----------

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.

Kinas riksvei 220 løper gjennom området. Den går fra Binzhou i Shandong til Zhengzhou i Henan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* (zh-Hans) Offisielt nettsted Rediger på Wikidata

* (en) Liangshan County – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Douglasgran** (vitenskapelig navn *Pseudotsuga lindleyana* eller *Pseudotsuga macrolepis*) tilhører douglasgranslekten innenfor furufamilien (Pinaceae). Noen forskere mener den er en variant av vanlig douglasgran, med betegnelsen *Pseudotsuga menziesii* subsp. *glaucescens*, men den avviker en del i både utseende og økologisk, og slektskapsforholdet med douglasgran er ikke avgjort.

Arten blir 25–30 meter høy, sjelden 40 meter. Diameteren er 60–80 cm, sjelden inntil 125 cm. barken er ganske tynn, grå på unge individer og purpur-grå på eldre. trekronen er åpen, tynn og sparsom, med litt hengende smågrener. Nålene er grågrønne, peker forover langs kvisten, og kan være litt utoverbøyd ved spissen. De 1–3 cm lange nålene har to grågrønne bånd av spalteåpninger på den ene siden. Nålene har lite lukt.

Konglene er purpurrøde og grønne, mer brunaktige når de er helt modne. De kan bli 4–7 cm lange, eggeformet, og har ganske lukkede skjell. 

Arten vokser opp til 3 000 moh. Den overlapper med blå douglasgran *(Pseudotsuga menziesii var. glauca)* i de sørlige Rocky Mountains, og vokser nedover fjellkjedene i Mexico. Den går sørover til Oaxaca. Trolig vokser også douglasgran-varianten *Pseudotsuga menziesii* vr. *glauca* i samme området, helt ned til midtre Mesoci.

Eksterne lenker
---------------

* (en) *Meksikansk douglasgran* i Global Biodiversity Information Facility Rediger på Wikidata

* (en) *Meksikansk douglasgran* hos The International Plant Names Index Rediger på Wikidata

* (en) *Meksikansk douglasgran* hos Tropicos Rediger på Wikidata

* (en) *Kategori:Pseudotsuga lindleyana* – bilder, video eller lyd på Wikimedia Commons Rediger på Wikidata

* *Pseudotsuga lindleyana* – detaljert informasjon på Wikispecies Rediger på Wikidata
* Beskrivelse av arten hos Conifers.org
Skissen viser fastlandsdelen av Lianjiang fylkes beliggenhet i Fuzhou byprefektur
**Lianjiang** (kinesisk: 连江县; pinyin: *Liánjiāng Xiàn*) er et fylke i provinsen Fujian i Folkerepublikken Kina. Det ligger i byprefekturet Fuzhou.

Dette kystfylket omfatter også et stort antall øyer (som Matsuøyene), men den del av dem er ikke administrert av Folkerepublikken, men av distriktet Lienchiang som er styrt av Republikken Kina (Taiwan).

Befolkningen var på 613 528 innbyggere i 1999.

Språket fuzhouhua tales i området.

Administrative enheter
----------------------

Lianjiang består av 16 storkommuner, fem kommuner og en nasjonalitetskommune: 

* **Storkommuner**: Fengcheng (凤城镇), Aojiang (敖江镇), Dongdai (东岱镇), Guantou (琯头镇), Xiao'ao (晓澳镇), Donghu (东湖镇), Danyang (丹阳镇), Changlong (长龙镇), Toupu (透堡镇), Mabi (马鼻镇), Guanban (官坂镇), Xiaocheng (筱埕镇), Huangqi (黄岐镇), Tailu (苔菉镇), Pukou (浦口镇), Kengyuan (坑园镇);
* **Kommuner**: Pandu (潘度乡), Jiangnan (江南乡), Liaoyan (蓼沿乡), Ankai (安凯乡), Xiagong (下宫乡);
* **Nasjonalitetskommunen** Xiaocang for shefolket (小沧畲族乡).

Samferdsel
----------

Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Lianzhou** (kinesisk: 连州市; pinyin: *Liánzhōu*) er et byfylke i byprefekturet Qingyuan i provinsen Guangdong i Folkerepublikken Kina. Det har et areeal på 2 661 km² og teller 500 000 innbyggere.

Kulturminner
------------

Huiguangpagoden (*Huiguang ta* 慧光塔) i fylket ble i 2006 oppført på Listen over Folkerepublikken Kinas kulturminner.

Økonomi og samferdsel
---------------------

I dette fylket ligger Lianzhou kullkraftverk.

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

Eksterne lenker
---------------

* Offisielt nettsted Rediger på Wikidata

* (en) Lienchow – kategori av bilder, video eller lyd på Commons Rediger på Wikidata
* Huiguang ta jianjie[*død lenke*]

|  |  |
| --- | --- |
| Oppslagsverk/autoritetsdata | GeoNames
 |
**Arent Nicolai Aasheim** (født 17. juni 1749 i Bergen, død 10. juli 1800 i København) var en norsk fysiker. 

Hans far, Stephen Aasheim, var politbetjent i Bergen; moren het Barbara Arentz. Han fikk sin første undervisning i fødebyen, og ble i 1765 dimittert til Københavns Universitet, hvor han tok examen philosophicum 1766. Her studerte han medisin og astronomi og var en tid ansatt som observatør; han var også en kort tid kongelig landmåler. 

Aasheim tok medisinsk eksamen 1776 og ble samtidig dr. med. I 1782 ble han professor designatus i medisin, i 1793 ble han ansatt som vikar for professor Kratzenstein og etter dennes død i 1795, ble han utnevnt til professor i eksperimentalfysikk. Foruten i fysikk holdt han også forelesninger i medisin.

Aasheim utga bare noen få og ubetydelige disputaser; som vitenskapsmann har han ingen betydning, men han ble omtalt som en dyktig lærer og en stiv latiner. Han ble godt likt av studentene for sin uegennyttighet og gavmildhet. Da den største del av universitetets fysiske instrumentsamling gikk til grunne ved brannen i 1795, måtte Aasheim ved egne midler skaffe nye instrumenter til veie. Han døde imidlertid før han rakk å gjøre bruk av dem.

Kilder
------

* *Dansk biografisk Lexikon*

|  |  |
| --- | --- |
| Oppslagsverk/autoritetsdata | Dansk biografisk leksikon **·** BIBSYS **·** VIAF **·** GND
 |
| Medaljeoversikt |
| --- |
| Konkurrerte for Brasils flagg Brasil |
| Friidrett: |
| Friidrett Søramerikansk mesterskap |
| Gull | Guayaquil 2021 |  Kulestøt |
| Bronse | Asunción 2017 |  Kulestøt |
| Friidrett Søramerikansk juniormesterskap |
| Gull | Medellin 2011 |  Kulestøt |

**Livia Avancini** (født 8. mai 1992) er en brasiliansk friidrettsutøver som konkurrerer i kulestøt. Hun ble søramerikansk mester i kulestøt i 2021.

Idrettskarriere
---------------

Avancini deltok i det brasilianske mesterskapet i friidrett i 2009, og kom der på ellevteplass i kulestøt og diskos. Hun vant kulestøt under det brasilianske U18-mesterskapet i 2009, og deltok i Ungdoms-VM i friidrett 2009, der hun kom på femteplass. I 2010 kom hun på andreplass i kulestøt både i det brasilianske juniormesterskapet og det brasilianske U23-mesterskapet i friidrett. Hun representerte Brasil under Søramerikansk juniormesterskap i friidrett 2011, og vant der kulestøt med 14,75 meter. Samme år kom hun på andreplass i kulestøt under brasilianske U23-mesterskapet i friidrett.

Under det brasilianske mesterskapet i friidrett i 2012 kom hun på fjerdeplass i kulestøt, og i U23-mesterskapet 2012 kom hun på sjetteplass. Hun vant kulestøt under det brasilianske U23-mesterskapet i 2013, og i 2014 kom hun på tredjeplass i det brasilianske U23-mesterskapet og femteplass i det nasjonale mesterskapet, Troféu Brasil de Atletismo. Under Brasiliansk mesterskap i friidrett 2016 kom hun på andreplass, med ny personlig rekord på 16,47 meter.

Hun fikk sølv i kulestøt under det brasilianske mesterskapet i friidrett i 2017, og deltok i Søramerikansk mesterskap i friidrett 2017, der hun fikk bronse. Under Brasiliansk mesterskap i friidrett i 2018 og Brasiliansk mesterskap i friidrett i 2019 fikk hun bronse. Året etter, under Brasiliansk mesterskap i friidrett i 2020 kom hun på andreplass. Hun forbedret sin personlige rekord i kulestøt i april 2021, først til 17,30 meter, deretter til 17,54 meter under Torneio Cidade de Bragança Paulista. Hun vant kulestøt under Søramerikansk mesterskap i friidrett 2021, og vant også kulestøt under Brasiliansk mesterskap i friidrett i 2021 i juni.

Referanser
----------

1. 1 2 3  World Athletics - *Livia Avancini - Results*, besøkt 15. juni 2021.

Eksterne lenker
---------------

* (en) Livia Avancini – World Athletics Rediger på Wikidata
**Arenga** eller **proeemium** er en innledning til konteksten i et middelalderdiplom. Formålet med arenga var å gi en almengyldig motivering for hvorfor diplomet var utstedt og innholdet i det. Oftest kom *arenga* etter *intitulatio*, *inscriptio* og *salutatio* (protokollen), men den kunne også stå helt først i diplomet.

Arenga stammer fra antikken, da det var vanlig at offentlige vedtak og private testamenter hadde en innledning som inneholdt en generell motivering. I middelalderen ble *arenga* ansett som et egnet virkemiddel til å skape velvilje hos leseren (*captatio benevolentiae*) og som en pryd for teksten.

Det skilles mellom ulike typer *arenga*. Noen av de viktigste er:

* Minneformel: *Arenga* beskriver hvor viktig det er å bevare i skrift det som skal huskes.
* Fyrsteformel: *Arenga* nevner pliktene kongen har overfor kirken og folket. Denne finnes særlig i vernebrev for kirkelige institusjoner og i privilegiebrev.
* Testamentformel: *Arenga* kretser om døden og livet etter dette, hvordan man bør ruste seg for å møte dommedag og lignende.

*Arenga* er mindre vanlig i gammelnorske brev enn i brev på latin og på andre europeiske språk. I stedet kan norske brev ha en motiverende overgang fra *narratio* til *dispositio*, som minner om *arenga*. I landsvist- og gridsbrev utviklet denne overgangen seg til en stående formel: *i heiðr við Guð ok sakar goðra manna bœnastaðar*.

Litteratur
----------

* Lars Hamre: *Innføring i diplomatikk*. Oslo: Universitetsforlaget, 1972
Reklameskilt utenfor varehus på Karihaugen  
Foto: Philip Gabrielsen
**Living AS** var en norsk møbelkjede eid av Skeidar Livinggroup, hvor Martin Andresen er majoritetseier. Kjeden markedsførte seg med en såkalt «storbyprofil». Kjeden hadde åtte butikker, og hovedkontoret lå på Forus i Stavanger. 

Kjedens sortiment omfattet moderne, urbane møbler og «shabby», mer landlige møbler samt interiørvarer i tillegg til klassiske møbler. Kjedens eget merke het InHouse Collection. I tillegg ble det ført merkevarer som Ekornes, Svane, Natuzzi, Lagans fra Dux, Broste, Fiskars og Himla.

Kjeden hadde over 350 ansatte. Den ble lagt ned i 2014.

Varehus
-------

* Living Stavanger (omprofilert til Skeidar)
* Living Oslo – Karihaugen, åpnet 22. februar 2004
* Living Oslo – Skullerud
* Living Bærum – Vøyenenga
* Living Bergen – Åsane (omprofilert til Skeidar)
* Living Bergen – Laguneparken (omprofilert til Skeidar)
* Living Haugesund – Raglamyr
* Living Trondheim – Lade

Referanser
----------

1. ↑  Slutt for Living
**Damjan Fras** (født 21. februar 1973 i Ljubljana) er en tidligere slovensk skihopper. Han deltok i verdenscupen fra 1990, og oppnådde medaljer fra både OL og junior-VM i løpet av sin langvarige karriere.

Verdenscupdebuten skjedde på hjemmebane i Planica 24. mars 1990, da Fras bare var 17 år. Bare en uke senere var han med på å ta bronse for det slovenske laget i junior-VM i Štrbské Pleso. Året etter tok han individuell bronsemedalje i junior-VM, i et renn som ble vunnet av østerrikeren Martin Höllwarth.

Fras' første hele verdenscupsesong var 1991/92. På grunn av gode resultater ble han tatt ut til Vinter-OL 1992 i Albertville, der han ble nummer 42 i storbakken. Det fulgte noen år uten med hopping i kontinentalcupen, men i 1998 var han tilbake i verdenscupsammenheng.

Han var med på å ta femteplassen med Slovenia i laghoppingen under VM 1999 i Ramsau. Han kvalifiserte seg også til finaleomgangene i både normal- og storbakkerennene.

Etter en sterk sesong kom høydepunktet i Fras' karriere under Vinter-OL 2002 i Salt Lake City, der han sammen med Primož Peterka, Robert Kranjec og Peter Žonta vant bronsemedaljen for Slovenia.

### Sammenlagtplasseringer i verdenscupen

| Sesong | Plassering | Poeng |
| --- | --- | --- |
| 1997/98 | 85 | 5 |
| 1998/99 | 56 | 34 |
| 1999/00 | 41 | 74 |
| 2000/01 | 47 | 66 |
| 2002/03 | 27 | 153 |
| 2003/04 | 33 | 156 |
| 2004/05 | 65 | 11 |

Referanser
----------

Eksterne lenker
---------------

* (en) Damjan Fras – Olympedia Rediger på Wikidata

* (en) Damjan Fras – Sports-Reference (OL-resultater – arkivert) Rediger på Wikidata

* (en) Damjan Fras – FIS (skihopping) Rediger på Wikidata